2008. године је дебитовао за репрезентацију Немачке до 19 година, да би након добрих игара у Мајнцу наступао и за национални састав до 21 године. За сениорску репрезентацију је дебитовао 17. новембра 2010. године у пријатељском мечу против Шведске ушавши у игру у 78. минути заменивши Луиса Холтбија. Први гол за репрезентацију је дао у пријатељском мечу против Уругваја 29. маја 2011. године. Селектор немачке репрезентације Јоахим Лев га је уврстио на списак играча за Европско првенство 2012. у Пољској и Украјини. 2014. године је учествовао и на Светском првенству у Бразилу када са репрезентацијом осваја прво место победивши у финалу репрезентацију Аргентине. На Светском првенству је одиграо пет утакмица и дао три гола, један против Алжира, а два у полуфиналу против Бразила.